### Beslutninger

Byrådet kunne i overensstemmelse med erklæring fra Teknisk Udvalg af 20. november 2023 ikke tiltræde forslaget i byrådets møde den 6. december 2023.

Enhedslisten de Rød-Grønnes byrådsgruppe henholder sig til det oprindelige forslag.

###

Iflg. byrådets vedtagne regler for C lokalplaner så er det ”Lokalplaner, der er uden væsentlige ændringer i forhold til eksisterende bebyggelse og omgivelser samt det allerede planlagte i området.” Disse besluttes af Rådmanden.

Vi anser denne lokalplan for at indeholde væsentlige ændringer i forhold til eksisterende bebyggelse. Bl.a. i forhold til Efterskolen for Scenekunst og ved ændring af kommuneplanens rammer og burde være en A lokalplan.

Vi er heller ikke enige med rådmanden i, at der ”ikke er indkommet væsentlige indsigelser” i høringsperioden, som er rådmandens begrundelse for at bevare den som C-lokalplan.

Der er væsentlige indsigelser - fra bl.a. Efterskolen for Scenekunst – Indsigelser som Byrådet bør kende.

Der var på møde i Teknisk Udvalg den 28.8. adskillelige spørgsmål til / indsigelser mod lokalplanens indhold. Disse er fortsat ubesvarede og ukommenterede af rådmanden,

Vi ønsker derfor og for at give mulighed for foretræde / borgerinddragelse lokalplanen behandlet i byrådet.

### Sagsforløb

Udvalg: [adresse]

Dato: 11-10-2023

Trine Olesen:

Fremsendes til Teknisk Udvalg til behandling i henhold til beslutning i byrådets møde den 11. oktober 2023.

Udvalg: Teknisk Udvalg

Dato: 20-11-2023

Trine Olesen: 4

Jimmy Dahl, Mik Nielsen, Sara Olsen, Steven Karlsen, Verner Jørgensen og Werner Bach kunne ikke tiltræde forslaget men anbefaler, at Magistratsafdelingen for Teknik og Miljø optager dialog med Efterskolen for Scenekunst under hensyntagen til skolens fremtidige byggemuligheder inden rådmandens genvedtagelse af lokalplanen.

Cecilie Andresen kunne henholde sig til det oprindelige forslag.